KLASA: 602-01/21-02

URBROJ:2100/22-02-21-1

Beli Manastir, 11. siječnja 2021.

ZAPISNIK

s 26. sjednice Školskog odbora

Sjednica je održana dana 11. siječnja 2021. s početkom u 10,00 sati.

Prisutni: Andrea Lendrec, Kristina Prakatur Golubov, Dražen Miser, Mario Širić, Spasa Mužinić, Marko Ilijašev- ravnatelj i Vedrana Bagarić Glavan- tajnik škole, zapisničar.

Odsutni: Dubravka Bartolić i Srećko Ivković.

Predsjednica Školskog odbora pozdravlja prisutne, utvrđuje kvorum i predlaže sljedeći

DNEVNI RED

1. Usvajanje zapisnika sa prethodne sjednice.
2. Otvaranje prijava pristiglih na natječaj za izbor i imenovanje ravnatelja škole.
3. Razno.

Dnevni red usvojen je jednoglasno.

Ad 1.) Zapisnik s 25. sjednice usvojen je jednoglasno.

 Ad 2.)    Predsjednica članove Školskog odbora izvještava da je na natječaj za izbor i imenovanje ravnatelja Prve srednje škole Beli Manastir, koji je objavljen u „Narodnim novinama“ broj 147/20 dana 30. prosinca 2020. godine, pristigla samo jedna prijava. Na natječaj se prijavio dosadašnji ravnatelj, Marko Ilijašev, diplomirani inženjer prometa, iz Belog Manastira. Predsjednica otvara omotnicu i pregledava dokumente. Uz prijavu na natječaj priloženi su svi dokumenti navedeni u tekstu natječaja. Školski odbor jednoglasno zaključuje da je prijava Marka Ilijaševa pravovremena i pravovaljana te sadržava potpunu dokumentaciju, a kandidat ispunjava sve tražene uvjete iz natječaja. Predsjednica daje riječ tajnici koja prisutne informira o daljnjem tijeku postupka. Kandidat za ravnatelja škole predstavit će svoj plan i program rada za mandatno razdoblje na Skupu radnika, Nastavničkom vijeću i Vijeću roditelja u idućih nekoliko dana, a zatim će članovi navedenih tijela tajnim glasovanjem izraziti svoje stajalište o kandidatu i svoj zaključak dostaviti Školskom odboru u pisanom obliku.

Jednoglasno je utvrđena KANDIDACIJSKA LISTA: 1. Marko Ilijašev, dipl. inž. prometa.

Ad 3.) Ravnatelj prisutne obavještava o novostima u Školi. Uređuje se i boja manja sportska dvorana i još dvije učionice te hodnik u drugoj zgradi. Nije bilo drugih tema.

Sjednica je završila u 10. 20 sati.

Zapisničar: Predsjednik Školskog odbora:

Vedrana Bagarić Glavan, dipl. iur. Spasa Mužinić, prof.